Facebook

Facebook ni mtandao wa kijamii unaoruhusu watu kuungana na marafiki, familia, na watu wengine duniani kote. Ilizinduliwa mnamo mwaka 2004 na Mark Zuckerberg na wenzake katika Chuo Kikuu cha Harvard. 

Facebook inaruhusu watumiaji kutuma ujumbe, kushiriki picha na video, na kufanya mazungumzo ya moja kwa moja.
Watumiaji wanaweza kuunda kurasa binafsi, kuanzisha makundi, na kufuatilia kurasa za watu au makampuni wanayopenda. Pia wanaweza kushiriki au kutoa maoni au kupenda machapisho, na kushirikishana na wengine maisha yao ya kila siku.

Ingawa Facebook ilianza kama jukwaa la wanafunzi wa vyuo vikuu, ilikua haraka na kuwa mmoja kati ya mitandao mikubwa zaidi ya kijamii duniani, ikiwa na mamilioni ya watumiaji. Hata hivyo, kuna maoni tofauti juu ya Facebook, yakiwa ni pamoja na masuala ya faragha na usalama wa data. Baadhi ya watu wanapenda kutumia Facebook kwa kuungana na wapendwa wao, lakini wanaweza pia kuwa na wasiwasi kuhusu jinsi data zao zinavyotumika.

Historia
Historia ya Facebook inaanzia mnamo mwaka 2003, wakati Mark Zuckerberg, Eduardo Saverin, Andrew McCollum, Dustin Moskovitz, na Chris Hughes walipoanza kufanya kazi kwenye tovuti iliyokuwa na jina la "Facemash." Tovuti hiyo iliruhusu wanafunzi wa chuo kikuu kuweka picha mbili za watu na kuchagua ni yupi aliyependeza zaidi Eligibility expanded to include employees of several companies, including Apple Inc. and Microsoft..

Mnamo Februari mwaka 2004, Mark Zuckerberg alihamia kwenye mradi mpya na kuunda tovuti inayoitwa "The Facebook" kwa ajili ya wanafunzi wa Harvard. Tovuti hiyo ilikuwa na lengo la kuwa jukwaa la kidijitali ambapo wanafunzi wanaweza kuwasiliana na kuungana na wenzao kwenye chuo. The Facebook ilipata umaarufu haraka, na walianza kuiruhusu wanafunzi wa vyuo vingine kuitumia.

Mnamo mwaka 2005, jina lilipunguzwa hadi "Facebook," na huduma ilianza kupanuka kuwajumuisha watumiaji wa vyuo vikuu kote nchini Marekani. Baadaye mwaka huo, ilianza kupatikana kwa umma na kuanza kupokea watumiaji kutoka duniani kote. Facebook ilizidi kuongeza huduma kama vile kurasa za biashara, kurasa za jamii, matukio, na programu nyingine.

Mnamo mwaka 2012, Facebook iliingia kwenye soko la hisa (IPO), na kuwa mojawapo ya makampuni makubwa zaidi ya teknolojia. Tangu wakati huo, Facebook imeendelea kukua na kuboresha huduma zake, na pia imenunua makampuni mengine maarufu ya teknolojia kama vile Instagram na WhatsApp.

Tanbihi

Jamii:kampuni za intaneti
Jamii:Mitandao ya kijamii
Jamii:Tovuti za mitandao ya kijamii ya Marekani